
אני מת
 ערן ניר
 הפקה מוזיקלית – אגם תימור
ערן ניר משחרר סינגל חדש בשם "אני מת", הסינגל השלישי מתוך ה־EP הראשון שלו, עליו הוא עובד בימים אלה.
אחרי שני סינגלים אישיים ומרגשים - "נשארנו לבד" ו"שיר אחרון" - ערן בוחר הפעם להציג צד אחר עם שיר קצבי, קליט ורוקד, שמסתתרת מאחוריו אמירה על החיים של רבים מאיתנו.
ערן מספר: "כתבתי את 'אני מת' מתוך תחושה שהחיים פשוט נוזלים לי בין הידיים. בין העבודה, המשפחה והמטלות היומיומיות, מצאתי את עצמי משתתף במרוץ עכברים אינסופי, בלי לעצור לרגע ולשאול מה קרה לחלומות ולשאיפות שלי. אני בטוח שיש עוד הרבה אנשים שמרגישים בדיוק ככה. מבחינתי, העיסוק במוזיקה הוא מה שהחזיר אותי לחלום שלי. השיר הזה הוא תזכורת לעצמי, ואולי גם לאחרים, לעצור לרגע, להתעורר ולהעז להגשים את מה שבאמת בוער בנו."
״ת'חלומות שלי אני קברתי, מכרתי לעצמי שזה לא אפשרי,
 ת'החלטות שלי אני לא קיבלתי, זה עושה לי צרבת לעמוד על שלי״
לצפייה בקליפ
את השיר הפיק מוזיקלית אגם תימור, מהמפיקים הבולטים בישראל, שעבד עם אמנים ובהם שירה מרגלית, האחיות כרקוקלי ואחרים. ההפקה משלבת סאונד עדכני, גרוב סוחף ופזמון שנדבק כבר מהאזנה הראשונה.
ערן ניר ממשיך את דרכו כיוצר שנוגע בנושאים אישיים ואנושיים מזוויות שונות. בעוד "נשארנו לבד" עסק בהרגשה שלאחר ה7.10 ובחיפוש אחר תקווה, ו"שיר אחרון" נכתב מתוך פרידה אישית וכאב, "אני מת" מביא איתו חיוך, הומור והרבה קצב.
סינגל הבכורה "נשארנו לבד", זכה לחשיפה תקשורתית רחבה בעקבות חטיפת השיר ע״י הג׳יהאד האיסלאמי בסרטון השבי של אלעד קציר ז״ל שנרצח בשבי בעזה. השיר הושמע בתחנות הרדיו הארציות, ביניהן גלי צה"ל, רדיו תל אביב 102FM ותחנות נוספות.
במקביל לעשייתו המוזיקלית, ערן ניר הוא איש הייטק, ובמשך למעלה מעשור מוביל בהתנדבות את פרויקט "למענם", המסייע לניצולי שואה נזקקים ברחבי הארץ.
פרטי התקשרות: 050-7585051  |  erannir24@gmail.com

